CELEX: 62013CN0495
Language: hr
Date: 2013-09-16 00:00:00
Title: Predmet C-495/13 P: Žalba koju je 16. rujna 2013. podnio GRE Grand River Enterprises Deutschland GmbH protiv presude Općeg suda (treće vijeće) donesene 3. srpnja 2013. u predmetu T-206/12, GRE Grand River Enterprises Deutschland GmbH protiv Ureda za usklađivanje na unutarnjem tržištu (žigovi i dizajni)

9.11.2013   
            
            
               HR
            
            
               Službeni list Europske unije
            
            
               C 325/16
            
         Žalba koju je 16. rujna 2013. podnio GRE Grand River Enterprises Deutschland GmbH protiv presude Općeg suda (treće vijeće) donesene 3. srpnja 2013. u predmetu T-206/12, GRE Grand River Enterprises Deutschland GmbH protiv Ureda za usklađivanje na unutarnjem tržištu (žigovi i dizajni)
   (Predmet C-495/13 P)
   2013/C 325/29
   Jezik postupka: njemački
   
      Stranke u postupku
   
   
      Žalitelj: GRE Grand River Enterprises Deutschland GmbH (zastupnici: I. Memmler i S. Schulz, odvjetnici)
   
      Druge stranke u postupku: Ured za usklađivanje na unutarnjem tržištu (žigovi i dizajni), Villiger Söhne GmbH
   
      Žalbeni zahtjev
   
   Žalitelj od Suda zahtijeva da:
   
               —
            
            
               ukine odluku Općeg suda od 3. srpnja 2013. u predmetu T-206/12, kao i odluku prvog žalbenog vijeća tuženika od 1. ožujka 2012., oznaka predmeta: R 0411/2011-1;
            
         
               —
            
            
               naloži tuženiku snošenje troškova.
            
         
      Žalbeni razlozi i glavni argumenti
   
   Žalba je podnesena protiv presude Općeg suda kojom je taj sud odbio tužbu žalitelja za ukidanje odluke prvog žalbenog vijeća Ureda za usklađivanje na unutarnjem tržištu od 1. ožujka 2012. u postupku povodom prigovora između Villiger Söhne GmbH i GRE Grand River Enterprises Deutschland GmbH.
   Žalitelj kao jedini žalbeni razlog ističe pogrešno tumačenje i primjenu članka 8. stavka 1. točke (b) Uredbe (EZ) br. 207/2009 (1).
   U prilog tome žalitelj iznosi sljedeće:
   
                
            
            
               Opći sud je pojam „istovjetnost proizvoda” pogrešno protumačio jer je izjednačio proizvod „cigare” i viši pojam „duhanski proizvod”. Time je Opći sud područje zaštite žiga iz postupka prigovora pretjerano proširio.
            
         
                
            
            
               Opći sud je pojam „sličnost proizvoda” pogrešno protumačio jer ni pri ocjeni sličnosti proizvoda pojedinačni proizvod „cigare” nije smio paušalno smatrati sličnim višem pojmu „pribor za pušače”.
            
         
                
            
            
               Pri usporedbi znakova Opći sud nije pravilno primijenio doktrinu sveobuhvatne ocjene jer je paušalno usporedio elemente „LIBERTAD” i „LIBERTE” i pri tome zanemario sve ostale elemente žigova.
            
         
                
            
            
               Opći sud je pri pravilnoj primjeni doktrine sveobuhvatne ocjene osobito morao dati veći značaj nekim drugim elementima suprotstavljenih žigova, među ostalim, kombinaciji boja osporavanog žiga i oznake „LA” žiga iz postupka prigovora.
            
         
                
            
            
               Opći sud je također pogrešno primijenio načela o pojmovnoj sličnosti koja je uspostavio Sud jer nije u dovoljnoj mjeri uzeo u obzir različite jezike žigova.
            
         
                
            
            
               Sve u svemu je Opći sud time došao do pogrešnog zaključka.
            
         
      (1)  Uredba Vijeća (EZ) br. 207/2009 od 26. veljače 2009. o žigu Zajednice (SL L 78, str. 1.) (SL, posebno izdanje na hrvatskom jeziku, poglavlje 17., svezak 1., str. 226.).